kardosdrur/scandi-wiki huggingface dataset:
Lis Jacobsen

Elisabeth 'Lis' Jacobsen (født Rubin 29. januar 1882 i København, død 18. juni 1961 i Hellerup) var en dansk filolog, datter af Marcus Rubin, gift med Jacob Peter Jacobsen.

Hun blev student fra Nathalie Zahles Skole i 1900, tog lærerindeeksamen i 1903, fik Universitetets Guldmedalje i 1907 på en afhandling om de nordiske sprogs spaltning i forskellige grene, blev mag. art. i 1908 og dr. phil. (Studier til det danske Rigssprogs Historie fra Eriks Lov til Chr. III’s Bibel) i 1910.

Hendes specialer var nordisk filologi og runealfabet. Hun var medlem af Det Danske Sprog- og Litteraturselskab, og fra 1915 fik hun overdraget arbejdet med at udgive Ordbog over det danske Sprog. I 1952-1953 var hun formand for redaktionen bag udgivelsen af Nudansk Ordbog.

Forfatterskab 

 Lis Jacobsen: Guterlov og Gutersaga; København 1910 (oversættelse)
 
 Lis Jacobsen: Svenskevældets Fald. Studier til Danmarks Oldhistorie i filologisk og runologisk Lys; København 1929
 Lis Jacobsen og Erik Molkte: Danmarks Runeindskrifter; København 1942
 Lis Jacobsen: Politikens Blå Ordbøger: Nudansk Ordbog; Politikens Forlag, København 1953.

På internettet 
 Lis Jacobsen: "Kong Haralds og Kong Gorms Jelling-Monumenter" (Scandia, bind IV (1931), s. 234-269)
 Lis Jacobsen: "Om det nye danske diplomatarium og principperne for dets udgivelse" (Historisk Tidsskrift, 10. række, Bind 2; 1932)

Noter

Litteratur 
 Kristian Hvidt, Forsker, furie og frontkæmper – En bog om Lis Jacobsen, Gyldendal, 2011. .

Eksterne henvisninger 
 Krak's Blaa Bog 1910, s. 198

 

Filologer fra Danmark
Jøder fra Danmark
Danskere i 1900-tallet
Personer fra København
Personer i Kraks Blå Bog (afdøde)
Personer i Dansk Kvindebiografisk Leksikon
Personer i Dansk Biografisk Leksikon
Oversættere fra Danmark
Faglitterære forfattere fra Danmark
Modtagere af Tagea Brandts Rejselegat
Dansksprogede forfattere fra Danmark
Modtagere af Københavns Universitets guldmedalje
The Reader

The Reader er en amerikansk dramafilm fra 2008 instrueret af Stephen Daldry efter manuskript af David Hare baseret på Bernhard Schlinks roman Der Vorleser. Filmen blev produceret af Sydney Pollack og Anthony Minghella, der begge døde med et par måneders mellemrum under produktionen.

Medvirkende 
 Kate Winslet
 David Kross
 Ralph Fiennes
 Alexandra Maria Lara
 Bruno Ganz
 Lena Olin

Priser og nomineringer 
The Reader blev nomineret til hele fem Academy Awards i 2008, bl.a. for bedste film, instruktør og bedste filmatisering, og Kate Winslet vandt en Oscar for bedste kvindelige hovedrolle.

Eksterne henvisninger 
 

Amerikanske film fra 2008
Dramafilm fra USA
Engelsksprogede film
Latinsksprogede film
Audi Q5

Audi Q5 er en SUV fra Audi, som blev introduceret i august 2008, og som er baseret på Audi A4.

Motorerne er de samme som i de større A4-modeller. Det vil sige benzinmotorer på 2,0 og 3,0 liter med hhv. 180, 211 og 270 hk samt dieselmotorer på 2,0 og 3,0 liter med hhv. 143, 170 og 240 hk.

Samtlige versioner er standardudstyret med Audi's quattro-system, hvor bilen trækker på alle fire hjul. Samtlige dieselversioner er desuden standardudstyret med partikelfilter og commonrail-indsprøjtning.

Tekniske specifikationer

Eksterne kilder og henvisninger 

 Officielt websted

Q5
SUV'er
Biler introduceret i 2008
Biler fra 2000'erne
Biler fra 2010'erne
Sociologi om kritik

Sociologien om kritik er en sociologisk undersøgelse af begrebet kritik i givne omstændigheder. Undersøgelsen er deskriptiv, ved at klarlægge – beskrive – kritikkens mulighedsbetingelser i en given omstændighed. Hvad får en person til at rejse sig i en forsamling og kritisere, og har han overhovedet lov til det? Den kritiske sociologis undersøgelse af gyldig og normativ kritik, rejser spørgsmålene om hvad god kritik er, hvilke mulighedsbetingelser denne skal have, og hvordan et godt samfund burde tilvejebringe disse. Sociologien om kritik kan derimod ses som et fokus på den institutionaliserede praksis, og den sociologiske efterprøvning af kritikkens mulighedsbetingelser.

Historisk baggrund 
Sociologien om kritik groede frem i 80'erne med udgangspunkt i Luc Boltanski og Laurent Thévenots værk "De la Justification" (engelsk: On Justification). Den udgør i bredere forstand den ene halvdel af en pragmatisk bølge i fransk sociologi, kaldet pragmatisk sociologi, hvoraf Bruno Latour og Michel Callon har ledt den anden del. Sammenfattende for den pragmatiske franske sociologi er, at man "følger aktørerne", dvs. tager deres handlinger og udtalelser for pålydende, og ikke forsøger at mistænke aktørerne, ved at "se bagom" (den så kaldte "hermeneutic of suspicion", On Justification, 2006)

Reference 

Kritik
Kritisk sociologi

Kritisk sociologi er en sociologisk tradition med rod i Institut für Sozialforschung i Frankfurt, også kaldet Frankfurterskolen. 

Kritisk sociologi forsøger at beskrive de normative grundlag for en sociologi, således at samfundet kan kritiseres. Af kendte kritiske sociologer med rod i Frankfurterskolen er i 1. generation Max Horkheimer, Adorno, Herbert Marcuse, 2. generation Jürgen Habermas, 3. generation Axel Honneth. Af danske sociologer med tilknytning til Frankfurterskolen er danske Rasmus Willig.

Se også 
 Critical Race Theory

Sociologiske teoriskoler
Tulagi

Tulagi (tidligere stavemåde: Tulaghi) er en by på en ø af samme navn på Salomonøerne.

Geografi 
Tulagi ligger syd for Florida Island og nord for Guadalcanal ved Ironbottom Sound. Øen er 5,5 km lang og har 1.516 indbyggere.

Historie 
Tulagi var fra 1896 til 1942 hovedstaden i det britiske protektorat Salomonøerne.

Den 3. maj 1942 besatte den japanske hær Tulagi under Stillehavskrigen med henblik på at etablere en flyvebase. Den følgede dag blev de japanske skibe i havnen ved Tulagi angrebet af amerikanske fly fra hangarskibet USS Yorktown. Det var en del af optakten til slaget i Koralhavet.

Amerikanske tropper blev senere landsat på øen den 7. august 1942 under Slaget om Guadalcanal og indtog øen den følgende dag.

I dag er øen meget populær blandt vragdykkere.

Noter 

Salomonøerne
Jens Ladegaard

Jens Ladegaard (født 3. september 1943) er dansk erhvervsmand, iværksætter, foredragsholder og forfatter til bøger om salg, service og ledelse. Han er født på Frederiksberg.

Jens Ladegaard fik sin første uddannelse til søs med Skoleskibet Georg Stage (1959-1960) og Skoleskibet Danmark (1960-1961). Herefter sejlede han i handelsflåden som styrmandsaspirant for ØK samt derefter to år i Søværnet med tjeneste i ubåden Springeren.

Efter sin tid på havet fik Jens Ladegaard en uddannelse som sælger i el-branchen og blev efter ganske kort tid salgsdirektør.

I 1978 blev Jens Ladegaard hentet til Finansbanken, der blev stiftet af Alex Brask Thomsen i 1958. Her blev Jens Ladegaard den første salgs- og marketingdirektør i banksektoren. I 1980 blev Finansbanken solgt til Jyske Bank hvor Jens Ladegaard var salgs- og marketingdirektør under Poul Norups ledelse og senere vicedirektør indtil 1990, hvor han tiltrådte en stilling som direktør i Kreditforeningen Danmark (nu Realkredit Danmark).

I 1993 startede Jens Ladegaard sin egen konsulent virksomhed, LADEGAARD A/S, som underviser ud fra Blended Learning metoden.

Jens Ladegaard har varetaget bestyrelsesarbejde i Home, Lund & Erichsen A/S, Hersild og Heggov, Louis Poulsen Elteknik A/S, LMG Lemvigh Müller A/S, Mahé samt Jyske Banks datterselskaber.

Bibliografi 
Jens Ladegaard er forfatter til følgende bøger og undervisningsprogrammer:
 1996: Salg kompasset rundt, 
 1998: Magten eller æren – 
 2001: Sælg dig til succes, 
 2002: Energi – resultater skabes ikke af tilfældigheder, 
 2004: Nøglen til det gode salg – www.detgodesalg.dk – 
 2007: Nøglen til god ledelse – www.godledelse.dk – 
 2009: Nøglen til god service – www.godservice.nu – 
 2009: Nøglen til det gode salg, 2. udgave – www.detgodesalg.dk – 
 2009: Evolution – Energy – Education – 

Nøglen til det gode salg er oversat til fem sprog: Norsk, svensk, tysk, fransk og engelsk.

Eksterne henvisninger 
 Ladegaards hjemmeside 

Erhvervsfolk fra Danmark
Kreditforeningsdirektører fra Danmark
Bankdirektører fra Danmark
Personer fra Frederiksberg
Faglitterære forfattere fra Danmark
Dansksprogede forfattere fra Danmark
Ironbottom Sound

"Ironbottom Sound" er det navn som allierede søfolk gav Savo Sundet, farvandet mellem Guadalcanal, Savo Island og Florida Island i Solomonøerne på grund af det stor antal skibe og fly, som sank her. Dusinvis af skibe og fly sank under Slaget om Guadalcanal i 1942 og 1943. Inden krigen kaldtes det Sealark Sound. Ironbottom Sound udgør den sydlige del af The Slot.

Se også

Slag 
 Slaget ved Savoøen, 9. august 1942
 Slaget ved Kap Esperance, 11. -12. oktober 1942
 Søslaget ved Guadalcanal, 13. – 15. november 1942
 Slaget ved Tassafaronga, 30. november 1942

Sunkne skibe

Allierede 
 USS Aaron Ward
 USS Astoria
 USS Atlanta
 USS Barton
 USS Blue
 HMAS Canberra
 USS Colhoun
 USS Cushing
 USS De Haven
 USS Duncan
 USS George F. Elliot
 USS Gregory
 USS Jarvis
 USS John Penn
 USS Kanawha
 USS Laffey
 USS Little
 HMNZS Moa
 USS Monssen
 USS Northampton
 USS Preston
 PT-37 (US PT boat)
 PT-44 (US PT boat)
 PT-111 (US PT boat)
 PT-112 (US PT boat)
 PT-123 (US PT boat)
 USS Quincy USS Seminole USS Serpens USS Vincennes USS Walke YP-284 Japanske 
 Akatsuki Ayanami Fubuki Furutaka Hiei Hirokawa Maru Kasi Maru Kinugawa Maru Kirishima Makigumo Takanami Teruzuki Toa Maru Yudachi Referencer 
 The Lost Ships of Guadalcanal'', Robert D. Ballard,

Eksterne kilder 
 Casualties: U.S. Navy and Coast Guard Vessels, Sunk or Damaged Beyond Repair during World War II, 7 December 1941-1 October 1945 

 National Geographic: The Lost Fleet of Guadalcanal, Part 1, 2, 3, 4, 5, 6

Salomonøerne
Boreskib

Et boreskib er et specialfartøj påmonteret boretårn og boregrej, hvormed man gennem en brønd midtskibs kan bore på store havdybder. Der bores fra boreskib f.eks. ved Grønland.

Skibstyper
Chuuk

Chuuk (indtil 1990 Truk) er en atol i Carolinerne i Stillehavet. Sammen med andre mindre øer og atoller udgør Chuuk forbunds(del)staten af samme navn i den uafhængige østat Mikronesien. Med næsten 50.000 indbyggere er det langt den mest folkerige stat i landet.

Geografi 
I lagunen ved Chuuk er der 11 større vulkanske øer, som alle er beboede og 46 mindre øer, som alle er omgivet at et stort koralrev, hvor der yderligere findes 41 små koraløer, hvoraf de fleste er ubeboede. Forbundsstaten Chuuk omfatter i alt 194 øer, som til dels ligger hundreder af kilometer fra hinanden. De fleste øer er ubeboede, da de ikke rummer drikkevand. 

Hovedstaden i forbundsstaten Chuuk er Weno.

Historie 
Fra det 16. århundrede var Chuuk en spansk besiddelse. I 1898 blev det en tysk koloni. Under 1. Verdenskrig blev øen besat af Japan. 

Den omstændighed at Chuuk ligger cirka halvvejs mellem Hawaii og Filippinerne gjorde øen strategisk værdifuld. Japanerne opbyggede en af deres vigtigste flådebaser og placerede en større del af deres Stillehavsflåde på øen. Desuden drev de under 2. verdenskrig arbejdslejre, hvortil totredjedele af befolkningen fra øen Nauru blev deporteret.

Den 17. og 18. februar 1944 blev Chuuk massivt bombarderet under Operation Hailstone af fly fra den amerikanske flåde. Derved blev den japanske base og store dele af øen næsten fuldstændig ødelagt. Over 70 opankrede japanske krigsskibe blev sænket. 

Det kom ikke til en amerikansk invasion af øen. Efter krigens slutning blev Chuuk en del af det amerikanske mandatområde i Stillehavet. 

Den 10. maj 1979 underskrev Chuuk forfatningen for Mikronesien og blev ved den officielle uafhængighed den 3. november 1986 en integreret del af denne nye nation.

Vrag 
På grund af krigshandlingerne ligger der skibsvrag på grund indenfor lagunen. Mange af skibene ligger på ret køl på ca. 20 meter vand, og man kan dykke ned til dem. Vragene på Chuuk er fredede og må ikke forandres.

Eksterne kilder/henvisninger 

 Visitors Center 

Mikronesien
Havana (film)

Havana er en amerikansk dramafilm fra 1990, instrueret og produceret af Sydney Pollack.

Medvirkende 
 Robert Redford
 Lena Olin
 Raul Julia
 Alan Arkin

Eksterne henvisninger 
 

Amerikanske film fra 1990
Dramafilm fra USA
Film instrueret af Sydney Pollack
Savo Island

Savo Island er en vulkansk ø i Salomonøerne i Stillehavet. Det ligger nordøst for den nordlige spids af Guadalcanal. Politisk er Savo Island en del af Salomonøerne centrale provins. Det indfødte sprog på Savo er Savosavo.

Vulkanen på øen var sidst i udbrud i årene mellem 1835 og 1850. Et udbrud var så kraftigt at det udryddede alt liv på øen. Et tidligere udbrud forekom i 1568. Ifølge data fra World Organization of Volcanic Observatories er Savo Island aktiv hvert 100 til 300 år.

Savo Island under 2. Verdenskrig 
På grund af dens nærhed til Guadalcanal og de hårde kampe om kontrollen over Salomonøerne figurerede Savo i mange af søslagene omkring Guadalcanal. Den er mest kendt for de mange søslag som blev udkæmpet i det nærliggende "Ironbottom Sound" under 2. Verdenskrig mellem de allierede flådestyrker og den japanske flåde. 

Liste over søslag i 2. Verdenskrig, som blev ukæmpet i nærheden af Savo Island:
 Slaget ved Savoøen, 9. august 1942
 Slaget ved Kap Esperance 11. oktober – 12. oktober 1942
 Søslaget ved Guadalcanal, 13. november – 15. november 1942
 Slaget ved Tassafaronga, 30. november 1942

Salomonøerne
Øer i Stillehavet
Lena Olin

Lena Maria Jonna Olin (født 22. marts 1955) er en svensk skuespiller der er kendt for sin medvirken i flere Hollywoodfilm, bl.a. Chocolat og The Reader. I 1989 modtog Lena Olin en nominering til en Oscar for bedste kvindelige birolle for filmen Enemies, a Love Story.

Privatliv 
Tidligere dannede hun par med Örjan Ramberg,  senere blev hun gift med filminstruktøren Lasse Hallström.

Udvalgt filmografi 
 Picassos Eventyr (1978)
 Fanny og Alexander (1983)
 Tilværelsens ulidelige lethed (1988)
 Enemies, a Love Story (1989)
 Havana (1990)
 Mr. Jones (1993)
 Mystery Men (1999)
 Chocolat (1999)
 Queen of the Damned (2002)
 Casanova (2005)
 The Reader'' (2008)

Eksterne henvisninger 

 

Filmskuespillere fra Sverige
AL-Bank Cup 2009-10

AL-Bank Cup 2009-10 var 18. udgave af den danske pokalturnering i ishockey for mandlige klubhold og blev arrangeret af Danmarks Ishockey Union. Turneringens navn refererer til dens sponsor, Arbejdernes Landsbank.

Turneringen havde deltagelse af 14 hold og blev vundet af SønderjyskE, som i finalen i Vojens Skøjtehal besejrede Rungsted Cobras med 7-2.

Resultater

Kvalifikationsrunde 

I kvalifikationsrunden deltog de fire bedst placerede hold fra 1. division 2008-09. De fire hold spillede alle-mod-alle om to pladser i 1. runde.

1. runde 

I første runde spillede de to hold, der gik videre fra kvalifikationsrunden, sammen med de seks hold, der endte som nr. 5-10 i AL Bank-Ligaen 2008-09, om fire pladser i kvartfinalerne. De otte hold blev parret i fire opgør, der blev afgjort i én kamp.

Kvartfinaler 

I kvartfinalerne spillede de fire vindere fra 1. runde sammen med de fire hold, der endte som nr. 1-4 i AL Bank-Ligaen 2008-09, om fire pladser i kvartfinalerne. De otte hold blev parret i fire opgør, der blev afgjort over to kampe (ude og hjemme).

Semifinaler 

De fire kvartfinalevindere blev parret i to semifinaleopgør, der begge blev afgjort over én kamp.

Finale 

Finalen blev spillet i Vojens Skøjtehal.

Kilder / eksterne henvisninger 
 

Ishockey i 2009
Ishockey i 2010
Pokalturneringen i ishockey
Ligestillingsnævnet

Ligestillingsnævnet var en uafhængig instans, der behandlede konkrete klager om diskrimination som følge af køn, både på og udenfor arbejdsmarkedet. Alle borgere kunne fremsætte en klage til nævnet.

Nævnet blev etableret som afløser for Ligestillingsrådet i 2000 og blev nedlagt 1. januar 2009, hvorefter klagerne varetages af Ligebehandlingsnævnet i henhold til lov om ligebehandlinsnævnet.

Ligestillingsnævnet bestod af tre jurister, hvor af formanden var dommer. Den sidste formand var Susanne Tuk Bagger, der er dommer ved Københavns Byret.

Etableret i 2000
Ophørt i 2009
Danske nævn
Ligestillingspolitik
Ligebehandlingsnævnet

Ligebehandlingsnævnet er en klageinstans, der behandler klager over en række former for diskrimination på og udenfor arbejdsmarked. Nævnet blev nedsat 1. januar 2009 ved lov om Ligebehandlingsnævnet, hvorved der blev etableret en samlet administrativ klagenævnsbehandling af ligebehandlingsspørgsmål for alle grupper, der er beskyttet mod forskelsbehandling i lovgivningen.  Ligebehandlingsnævnet erstattede det tidligere Ligestillingsnævnet og Klagekomiteen for Etnisk Ligebehandling. Samtlige 12 medlemmer er jurister, hvoraf tre udgør formandskabet. Alle tre formænd er dommere. Medlemmerne udpeges af Beskæftigelsesministeriet.

Ligebehandlingsnævnet behandler bl.a. sager om diskrimination vedrørende etnicitet, ligestilling, diskrimination på baggrund af seksualitet, ligeløn og barsel.

Ankestyrelsen fungerer som sekretariat for Ligebehandlingsnævnet.

Nævnsmedlemmer 
Nævnsmedlemmerne er udpeget af beskæftigelsesministeren og er uafhængige af det ministerium, der har indstillet og udpeget dem. Nævnsmedlemmerne har særlig kendskab til ligebehandlingslovene, EU-retten og til forholdene på arbejdsmarkedet.

Ligebehandlingnævnets afgørelser 
En afgørelse fra Ligebehandlingsnævnet kan gå ud på, at man enten får medhold, eller at man ikke får medhold i klagen. Nævnet kan også vælge at afvise sagen. En sag bliver for eksempel afvist, hvis nævnet vurderer, at der i sagen er behov for mundtlige forklaringer fra parter eller vidner fx for at afklare faktum. Bevisførelse i form af mundtlige forklaringer kan ikke ske ved nævnet som alene behandler sagerne på skriftligt grundlag.

Eksterne henvisninger
 Nævnets hjemmeside

Etableret i 2009
Danske nævn
Honiara International Airport

Honiara International Airport , tidligere kendt som Henderson Field, er en lufthavn som ligger på Guadalcanal i Salomonøerne. Det er Salomonøernes eneste internationale lufthavn og ligger 8 km fra hovedstaden Honiara. 

Kontrol med flyvepladsen var målet med Slaget om Henderson Field under slaget om Guadalcanal under 2. Verdenskrig.

Henderson Field blev opkaldt efter den amerikanske major i marinekorpset Lofton Henderson, som havde kommandoen over VMSB-241 som blev dræbt i kamp under slaget om Midway mens han anførte sin eskadrille i kamp mod den japanske hangarskibsstyrke. Herved blev han den første marineflyver som omkom under slaget.

Flyselskaber og destinationer

Se også 
 Cactus Air Force

Lufthavne i Salomonøerne
Danmarks Cykle Union

Danmarks Cykle Union (DCU) er cyklingens officielle specialforbund i Danmark og medlem af Danmarks Idræts-Forbund og Danmarks Olympiske Komité.

Danmarks Cykle Union blev stiftet i 1946. Unionen er en sammenlægning af Dansk Cykle Union for Landevejssport og Dansk Bicykle Club.

I 2009 var der 276 klubber og 20.691 medlemmer under DCU.

Unionen er blandt andet arrangør af den største tilbagevendende sportsbegivenhed i Danmark, Post Danmark Rundt.

Vision 25-50-75

I 2015 indgik Danmarks Cykle Union en aftale om at indgå i Visionsprojektet "Bevæg dig for livet" med DGI og DIF.

Baggrund: Nordea-fonden og TrygFonden indgår i et tæt partnerskab med DIF, DGI og en række specialforbund om at realisere de to idrætsorganisationers Vision 25-50-75. Det blev afsløret på et pressemøde tirsdag den 24. marts, hvor også H.K.H. Kronprins Frederik deltog og gav sin opbakning til visionen.

Visionens målsætning er, at 75 procent af danskerne i 2025 skal dyrke idræt, og at 50 procent af befolkningen skal dyrke idræt i en forening. Nordea-fonden og TrygFonden bidrager i de kommende tre år hver med 10 millioner kroner årligt – altså 60 millioner kroner i alt. I samme periode bidrager DIF og DGI med tilsammen 40 millioner kroner. Der er dermed tale om den største partnerskabsaftale i dansk idræts historie.

Visionens navn er "Bevæg dig for livet".

Målet er at sætte Danmark i bevægelse, motivere til fællesskab og skabe nye ideer til at dyrke idræt og motion.

Referencer

Se også 
 Cyklistforbundet

Eksterne henvisninger 
 Danmarks Cykle Union's officielle hjemmeside

Cykle Union
Etableret i 1946
Cykle Union
Cykelsportsorganisationer
Sundhedspolitik

Sundhedspolitik betegner det politikområde, der beskæftiger sig med befolkningens sundhed. Konkret drejer sundhedspolitikken sig om indretningen af sundhedsvæsenet, behandlingen og forebyggelsen af sygdomme i befolkningen samt indsatsen for at mindske befolkningens risiko for at blive ramt af sygdom. 

Idet sundhedsvæsenet i mange lande er blandt de dyreste aktiviteter overhovedet, hvad enten det finansieres af det offentlige eller af forsikringer, nyder sundhedspolitikken konstant bevågenhed fra presse, vælgere og politikere. Mange af de spørgsmål, der knytter sig til sundhedspolitikken er enten af ideologisk eller økonomisk karakter, eksempelvis er det konstant til diskussion hvorvidt privathospitaler gavner eller skader det offentlige sundhedsvæsen, ligesom der vedvarende er fokus på at forbedre kvaliteten og effektiviteten af behandlingen. 

To centrale og modstridende hensyn i sundhedspolitikken er ønsket om at sikre den enkeltes valgfrihed og ønsket om fri og lige adgang til behandling. Hvis valgfriheden prioriteres højt, vil sundhedsvæsenet ofte organiseret efter en markedsmodel, mens det hvis ligheden prioriteres højest vil bygge på en solidarisk finansieringsform, f.eks. via skatter eller som i Danmark sundhedsbidrag. Historisk har idealet om valgfrihed været dominerende i USA, mens de europæiske landes sundhedssystemer har været baseret på lighedstankegangen. Det skal dog bemærkes, at langt de fleste lande befinder sig et sted midt mellem de to yderpunkter. Det gælder også Danmark, der historisk kan siges at have prioriteret ligheden højere end valgfriheden, men hvor de senere års sundhedspolitik med initiativer som behandlingsgaranti og kontraktstyring har gjort mere brug af markedslignende mekanismer.

Kilder og eksterne henvisninger
 Leksikon.org: Sundhedspolitik
 Andersen, Martin Marchmann (2019). Om betydningen af personligt ansvar i sundhedspolitiske begrundelser. I H. B. Boelsbjerg, & S. Glasdam (red.), Folkesundhed: Bag om intentioner og strategier (s. 73-84). Gad.
 Folker, A. P., Lauridsen, S., Andersen, M. M., Kongsholm, N. C., & Varga, S. (2021). Practice-guided public health philosophy. Health promotion international, 36(6), 1775-1782.
Referencer

Noter
Privathospital

Et privathospital er et hospital, der enten ejes af en virksomhed med profit for øje eller af en non profit-organisation. Behandlinger på privathospitaler behandles i udgangspunktet af patienterne selv eller af deres sundhedsforsikring, men i lande, hvor sundhedspolitikken indeholder valgfrihed, kan det offentlige også dække udgifterne til behandlinger på privathospitaler.

I Danmark regnes Erichsen's Klinik, der blev etableret 1984 og Mermaid Clinic fra 1990 for at være landets første privathospitaler. Senere er der kommet flere til, så der i dag er ca. 70 privathospitaler og -klinikker.  De fleste af disse er medlem af Sammenslutningen af Privathospitaler. Bagggrunden for etableringen af privathospitaler herhjemme var de voksende ventelister i midten af 1980'erne samt 1990'ernes øgede fokus på valgfrihed.

Referencer

Se også 

Sundhedsvæsen
Danmarks Brydeforbund

Danmarks Brydeforbund (DB) er brydningens officielle specialforbund i Danmark og medlem af Danmarks Idræts-Forbund og Danmarks Olympiske Komité.

Brydeforbundet blev stiftet 13. januar 1901. I 2009 var der 25 klubber og 1857 medlemmer under DB.

Forbundet var vært for VM i brydning 2009.

Referencer

Eksterne henvisninger 
 Danmarks Brydeforbund's officielle hjemmeside

Brydning
Etableret i 1901
Brydeforbund
Dorthe Carlsen

Dorthe Carlsen (født 15. august 1958) er en dansk journalist, der er ansvarshavende chefredaktør for Midtjyske Medier – et datterselskab i Berlingske Media.

Carlsen blev uddannet journalist fra Danmarks Journalisthøjskole i 1989. 

Hun var fra 1990 til 2005 ansat i DR, hvor hun bl.a. var kanalchef for P3 og chef for DR's digitale tjenester. I 2005 blev hun ansvarshavende chefredaktør for Urban. Derefter blev hun projektleder på B.T., indtil hun i maj 2008 tiltrådte som ansvarshavende chefredaktør for Midtjyske Medier, der udgiver i alt 20 titler.

Journalister fra Danmark
Chefredaktører fra Danmark
Journalister ved BT
Ansatte i DR
Personer i Kraks Blå Bog